แฟนเป็นคนติดสุราขั้นรุนแรง ต้องดื่มตลอดเวลา ถ้าไม่ได้ดื่มจะมีอาการมือสั่น นอนไม่ค่อยหลับ ( เค้าดื่มเสือดำ 28 ดีกรี ) ตอนนี้แฟนเกิดอุบัติเหตุ ไฟไหม้ลามขึ้นตัว ประมาณ 40% เข้ารักษาที่รพ.เป็นเวลาประมาณ 2 สัปดาห์ ต้องใส่ท่อหายใจ ระหว่างนั้นมีการพบเชื้อวัณโรคที่ปอดระยะแพร่เชื้อด้วย ต้องให้ยารักษาวัณโรคร่วมด้วย ตอนนี้แผลไฟไหม้อาการดีขึ้น ถอดท่อหายใจออกแล้ว แต่ปัญหาที่ตามมาคือ เค้าเกิดอาการประสาทหลอน พูดจาสับสน โวยวาย อยากออกจากรพ. คิดว่าน่าจะเกิดจากการหยุดเหล้ากะทันหัน อยากทราบว่า เค้าจะเป็นแบบนี้ไปอีกนานมั้ยคะ พูดจาวกวนไปมา อาละวาด ทั้งๆที่หยุดมานานกว่า 2 สัปดาห์แล้ว ทำไมยังอาละวาดอยู่ ต้องรักษายังไง ต้องพูดจากับเค้ายังไง ให้เค้าไม่เกิดความรู้สึกเดียวดายตอนที่อยู่คนเดียวในห้อง ICU ในเวลาที่ยังเข้าเยี่ยมไม่ได้
สวัสดีค่ะ จากที่เล่ามา คิดว่าทีมแพทย์ผู้รักษาน่าจะให้ที่ช่วยลดอาการถอนสุราอยู่นะคะ สามารถพูดให้กำลังใจเป็นช่วงๆที่เข้าเยี่ยมได้ส่วนอาการถอนสุราขึ้นกับแต่ละบุคคลค่ะ บางรายอาจเป็นหลายสัปดาห์ได้ค่ะในระยะยาว หากต้องการเลิกสุราถาวร แนะนำ ควรพาแฟนมารักษาติดตามกับแพทย์ต่อเนื่อง และคอยช่วยดูแลการรับประทานยา รวมถึงให้กำลังใจเพื่อให้เลิกสุราอย่างถาวรนะคะ